CELEX: 62005TN0037
Language: hu
Date: 2005-01-21 00:00:00
Title: T-37/05. sz. ügy: A World Wide Tobacco España, S.A. által az Európai Közösségek Bizottsága ellen 2005. január 21-én benyújtott kereset

2.4.2005   
            
            
               HU
            
            
               Az Európai Unió Hivatalos Lapja
            
            
               C 82/42
            
         A World Wide Tobacco España, S.A. által az Európai Közösségek Bizottsága ellen 2005. január 21-én benyújtott kereset
   (T-37/05. sz. ügy)
   (2005/C 82/75)
   Az eljárás nyelve: spanyol
   A World Wide Tobacco España, S.A., székhelye: Madrid (Spanyolország), képviseli: Miguel Odriozola Alén, Marta Marañón Hermoso és Adrian Emch, ügyvédek, a Madridi Kamara tagjai, 2005. január 21-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1.
            
            
               csökkentse a Bizottság 2004. október 20-án hozott határozatának 3. pontjában a WWTE-re kirótt bírság összegét;
            
         
               2.
            
            
               kötelezze a Bizottságot a költségek viselésére.
            
         Jogalapok és fontosabb érvek:
   A jelen ügyben megtámadott határozat ugyanaz, mint a T-24/05. sz. Standard Comercial és társai kontra Bizottság ügy tárgyát képező határozat. (1)
   
   A felperes által előterjesztett érvek hasonlóak a fenti ügyben előadottakhoz (egyenlő bánásmód elvének megsértése, az 1/2003 rendelet 23. cikke (2) bekezdésének helytelen alkalmazása).
   Különösen azt hangsúlyozza, hogy a bírságalap összegének kiszámításánál a Bizottság a felperes esetében szigorúbb elrettentő hatású elemeket alkalmazott, mint a többi spanyol dohányfeldolgozó esetében. Másrészről a felperes magatartása nem róható fel az anyavállalatainak; a Trans-Continental Leaf Tobacco Corporation-nek, a Standard Comercial Tobacco Corporation-nek és a Standard Comercial Corporation-nek.
   Arra is hivatkozik, hogy a Bizottság megsértette a bírságok kiszámításáról szóló iránymutatásokat, valamint a bizalomvédelem elvét azzal, hogy nem vette figyelembe enyhítő körülményként, hogy ez volt az első alkalom, amikor a Bizottság a dohányszektorban ágazati vizsgálatot tartott, továbbá, hogy a felperes a Bizottság első beavatkozását követően felhagyott a jogsértő magatartásával, valamint, hogy 1996-ban és 1997-ben nem kötöttek megállapodásokat.
   
      (1)  A HL-ben még nem tették közzé.